Det er ikke slutt på skoleturer med overnatting i Oslo øst

Er det slutt på skoleturer med overnatting på Oslo øst, spør Inga Ragnhild Holst i et leserinnlegg. Nei, viser en ringerunde Aftenposten har gjort til syv skoler på Oslos østkant.

Mange har reagert etter at det ble kjent at en artikkelforfatter skrev at det er slutt på skoleturer med overnattinger på østkanten. Likevel er det fremdeles mange østkantskoler som fremdeles drar på klassetur til Auschwitz. Keilen, Berit

2. des. 2015 22:19 Sist oppdatert 3. desember 2015

Innlegget der Inga Ragnhild Holst spør om det er slutt på skoletur med overnatting i Oslo øst har skapt stor interesse. En mor skriver om sine opplevelser fra noen år tilbake, da sønnen hennes gikk på Jordal skole.

Det er ikke slutt på overnattingsturer

I tillegg til å reise flere spørsmål om likestilling, demokrati og verdier, tegner hun et bilde av at det er vanlig på skoler i Oslo øst at elevene ikke får dra på skoletur med overnatting fordi foreldre med innvandringsbakgrunn sier nei.

Foreløpig er det få tegn på at dette er utbredt i særlig grad blant ungdomsskolene på Oslos østkant – tvert imot.

En innvandrerforskers hvite flukt:Da sønnen skulle begynne på skolen flyttet de til et område der færre hadde innvandrerbakgrunn

Mange drar fremdeles til Auschwitz

Aftenposten har gjennomført en ringerunde til syv ungdomsskoler på østsiden av Akerselva. Alle disse opplyser at de drar på overnattingsturer. Jordal skole er det eneste unntaket, men vi har ikke fått snakket med alle skolene.

Dette er skolene vi har snakket med:

Linderud

Haugen

Lindeberg

Groruddalen

Skullerud



Mange drar til Polen med «hvite busser», noen drar andre steder. Alle vi har snakket med drar på overnattingsturer. Rommen

Aftenposten har også snakket med Utdanningsforbundet lokalt i Oslo og sentralt, Kommunale Foreldre Utvalg (KFU) i Oslo og Foreldreutvalg for grunnopplæring (FUG) sentralt. Ingen av dem kjente til at ungdomsskoler ikke drar på klasseturer med overnatting på grunn av at innvandrerforeldre ikke ønsker dette.

Innlegget er blitt lest av over 300.000: Du som er dødsens umotivert på skolen og vil slutte. Nå skal du høre på meg

Dropper langturer, men ikke på grunn av kulturforskjeller

Halvor Holm, rektor ved Jordal skole som det er snakk om i innlegget, bekrefter at elevene ikke drar på lange overnattingsturer, men sier at han ikke opplever at det er kulturelle forskjeller som setter stopper for skoleturene.

— Gratisprinsippet er det viktigste for oss. Ingen skal bli stengt ute fra en tur på grunn av manglende ressurser, om det så gjelder kapasitet til dugnadsarbeid eller betaling, som ikke er lov. Vi er derfor blitt enige om at skolen ikke drar på lengre turer, og at skolen skal kunne dekke utfluktene, sier Holm til Aftenposten.

Videre sier han at elevene drar på turer med overnatting hvert år, men at de holder seg en til to timer unna Oslo, slik at de som vil dra hjem om kvelden har mulighet til det.

Halvor Holm tok over som rektor etter den episoden som skildres i innlegget, og kjenner derfor ikke til den konkrete hendelsen.

Vera Louise Olsen begynte på videregående tre ganger, men fullførte aldri.:«Jeg er snart 28 år, men føler ikke at jeg er noe»

Ikke helt sikker på utbredelsen

Inga Ragnhild Holst, forfatter av innlegget, bekrefter at hendelsen hun omtaler var før Holm tiltrådte som rektor, og understreker at endringene i regelverket til Jordal skole skjedde i etterkant.

Hun sier at inntrykket om at skoler på østkanten ikke drar på overnattingsturer er basert på samtaler med sønnen. I tillegg viser hun til en FAFO-rapport fra 2005 som viser at barn med innvandrerbakgrunn deltar på skoleturer i mindre grad enn norske barn.

Når det kommer til hvor vanlig det er at skoler på østkanten ikke drar på overnattingsturer, sier hun at hun ikke vil uttale seg bombastisk om dette, men at det er det inntrykket hun har fått etter samtaler med sønnen.

Fikk du med deg debatten om Groruddalen som raste tidligere i høst?

Den startet med kronikken til Halvor Fossli: Innfødte i Groruddalen mener at utviklingen allerede har gått for langt

Så fulgte Aftenposten opp med en reportasje: De er blitt minoritet i eget lokalmiljø

Før det kom svar fra andre fra Groruddalen: